Geskiedenis-slimmes kan inskryf | Netwerk24
Geskiedenis-slimmes kan inskryf
Die FAK het ’n nasionale Afrikaanse geskiedenis­olimpiade, in die vorm van ’n aanlyn toets vir leerlinge van gr. 8 tot gr. 12, bekend gestel.
Die klem val op Suid-Afrikaanse geskiedenis met drie hoofafdelings: Afrikaanse taalgeskiedenis, Afrikaner­geskiedenis en Westerse geskiedenis.
Die toets word in Augustus geskryf. Leerlinge kan hulle reeds by olimpiade.fak.org.za inskryf.
Dit gee hulle die kans om sekere bronne, onder meer afrikanergeskiedenis.co.za, deur te werk en hul kennis te toets. Die bronne sal later bekend gemaak word.
Die olimpiade sal uit twee rondes bestaan.
Die eerste behels ’n aanlyn vraestel wat 150 punte tel, met 150 veel­keusevrae – 50 punte vir elke afdeling.
Leerlinge wat na die tweede ronde deurdring, sal ’n aanlyn vraestel skryf waardeur standpuntstelling, beredenering en algemene kennis getoets word. Rig navrae deur ’n e-pos na chrisna@fak.org.za te stuur.